Diari Oficial de la Generalitat Valenciana


Sumari del DOGV 5049, del 14-07-2005 (2005/8180)

ORDRE de 30 de juny de 2005, de la Conselleria d'Agricultura, Pesca i Alimentació, per la qual es convoca concurs per a la formació d'una borsa de reserva per a les beques de l'Àrea d'Estudis i Estadístiques Agràries.
-------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5049

Data del DOGV
:   14-07-2005

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2005/8180


Data del document
:   30-06-2005

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Descriptors 

:   * suport econòmic
    * assignació per estudis
    * enginyer
    * ciència econòmica
    * ajuda pública
    * agronomia
    * estadística

ORDRE de 30 de juny de 2005, de la Conselleria d'Agricultura, Pesca i Alimentació, per la qual es convoca concurs per a la formació d'una borsa de reserva per a les beques de l'Àrea d'Estudis i Estadístiques Agràries. [2005/M8180]
  
Per Ordre de 25 de novembre de 2004, de la Conselleria d'Agricultura, Pesca i Alimentació, es van convocar 10 beques per a postgraduats per a la realització de pràctiques (DOGV núm. 4.903, de 15 de desembre de 2004). En l'Àrea d'Estudis i Estadístiques Agràries es van convocar huit beques, destinades a enginyers agrònoms, llicenciats en Ciències Econòmiques i llicenciats en Ciències i Tècniques Estadístiques.
  
En la resolució del conseller de concessió de les beques, de data 4 de febrer de 2005, publicada en el Diari Oficial de la Generalitat Valenciana número 4.945, de 14 de febrer de 2005, es concedien les huit beques de l'Àrea d'Estudis i Estadístiques Agràries i es constituïa la borsa de reserva per titulacions. Després de successives renúncies tant al gaudi com a l'acceptació de la beca s'ha esgotat la borsa de reserva de l'Àrea d'Estudis i Estadístiques Agràries en les tres titulacions (enginyers agrònoms, llicenciats en Ciències Econòmiques i llicenciats en Ciències i Tècniques Estadístiques), que s'ha d'integrar novament en previsió de les possibles renúncies dels actuals beneficiaris de les beques.
  
Per això, fent ús de les facultats que em conferix l'article 35 de la Llei de la Generalitat Valenciana, 5/1983 de 30 de desembre, de Govern Valencià,
  
ORDENE
  
Primer
  
Es convoca concurs públic per a la creació de nova borsa de reserva per a les beques de l'Àrea d'Estudis i Estadístiques Agràries destinades a enginyers agrònoms, llicenciats en Ciències Econòmiques i llicenciats en Ciències i Tècniques Estadístiques, beques que van ser convocades per l'Ordre de 25 de novembre de 2004, de la Conselleria d'Agricultura, Pesca i Alimentació.
  
Les bases per a la participació en este concurs, així com per a la seua resolució, seran les establides en l'Ordre de 25 de novembre de 2004, excepte el que disposa la present resolució.
  
Segon
  
El termini de presentació de les sol·licituds serà de 25 dies hàbils a comptar des de l'endemà de la publicació de la present ordre en el Diari Oficial de la Generalitat Valenciana.
  
Tercer
  
S'autoritza el sotssecretari perquè, en l'àmbit de les seues competències, adopte les mesures necessàries per al desenvolupament i aplicació de la present ordre.
  
Quart
  
Contra la present ordre, que posa fi a la via administrativa, es podrà interposar, potestativament, recurs de reposició davant de l'òrgan que ha dictat l'acte en el termini d'un mes, comptat des de l'endemà de la publicació, de conformitat amb el que preveuen els articles 116 i 117 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999 de 13 de gener, o bé recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana en el termini de dos mesos, comptats des de l'endemà de la publicació, de conformitat amb el que establixen els articles 10 i 46 de la Llei 29/1998 de 13 de juliol, Reguladora de la Jurisdicció Contenciosa Administrativa. Tot això, sense perjuí que s'utilitze qualsevol altra via que es considere oportuna.
  
València, 30 de juny de 2005
  
El conseller d'Agricultura, Pesca i Alimentació,